
MBI LICENCIMIN E SHOQËRISË “HEC ARSTI” SHPK, NË VEPRIMTARINË E PRODHIMIT TË ENERGJISË ELEKTRIKE NGA HEC-i “ARSTI”
(ndryshuar me Vendimin nr. 383, datë 28.12.2023[footnoteRef:1]) [1:  Vendimi nr. 383, datë 28.12.2023 është korrigjuar me Aktin nr. 1565-1, datë 28.6.2024 ‘’Korrigjim gabimi material’’.] 

(i përditësuar)

Në mbështetje të nenit 16 dhe nenit 37, pika 2, germa “a”, të ligjit nr. 43/2015, “Për sektorin e energjisë elektrike”, të ndryshuar, nenit 4, pika 1, germa “a”, nenit 5, pika 1, germa “a” dhe nenit 13, të “Rregullores për procedurat dhe afatet për dhënien, modifikimin, transferimin, rinovimin ose heqjen e licencave në sektorin e energjisë elektrike”, të miratuar me vendimin e Bordit të ERE-s nr. 109, datë 29.6.2016 dhe nenit 15, të “Rregullores të organizimit, funksionimit dhe procedurave të ERE-s”, miratuar me vendimin e Bordit të ERE-s nr. 96, datë 17.6.2016, Bordi i ERE-s, në mbledhjen e tij të datës 20.12.2019, mbasi shqyrtoi relacionin e përgatitur nga Drejtoria e Licencimit, Autorizimeve dhe Mbikëqyrjes nr.118/5 prot., datë 16.12.2019, mbi licencimin e shoqërisë “HEC Arsti” sh.p.k., në veprimtarinë e prodhimit të energjisë elektrike,
konstatoi se:
- Shoqëria “HEC Arsti” sh.p.k. me shkresën e protokolluar në ERE me nr. 600 prot., datë 26.9.2019, ka paraqitur kërkesën për t’u pajisur me licencë në veprimtarinë e prodhimit të energjisë elektrike nga HEC-i “Arsti”.
- ERE, me vendimin nr. 158, datë 29.10.2019, filloi procedurën për licencimin e shoqërisë “HEC Arsti” sh.p.k. në veprimtarinë e prodhimit të energjisë elektrike.
- Në vijim të kësaj vendimmarrje u krye njoftimi në median e shkruar me shkresën nr. 23/45, datë 31.11.2019, dhe në përfundim të afatit të përcaktuar në nenin 10, pika 11, të “Rregullores për procedurat dhe afatet për dhënien, modifikimin, transferimin, rinovimin ose heqjen e licencave në sektorin e energjisë elektrike”, nuk rezultoi të ketë vërejtje apo ankesa nga palët e treta, lidhur me aplikimin e bërë nga shoqëria “HEC Arsti” sh.p.k.
- Me shkresën nr. 600/1 prot., datë 4.11.2019, ERE iu drejtua shoqërisë duke i njoftuar fillimin e procedurës dhe kërkoi plotësimin e dokumentacionit të munguar.
- Në përgjigje të sa më sipër, me shkresën e protokolluar në ERE me nr. 600/2 prot., datë 22.11.2019, shoqëria “HEC Arsti” sh.p.k. ka përcjellë dokumentacionin e munguar.
- Shoqëria “HEC Arsti” sh.p.k., është një subjekt tregtar i krijuar si detyrim i nenit 26, pika 6, të ligjit nr. 125/2013, “Për koncesionet dhe partneritetin publik privat”, me kërkesë të autoritetit kontraktues nga operatori ekonomik i zgjedhur si ofertuesi më i suksesshëm, me të cilin lidhet kontrata e koncesionit.
- Kontrata e koncesionit nr. 1129 rep. dhe nr. 351/1 kol., datë 25.5.2016, “Për ndërtimin e HEC-it Arsti”, është lidhur midis subjektit për qëllime të veçanta (SPV), HEC-it Arsti sh.p.k., në cilësinë e koncesionarit, dhe MIE-s, në cilësinë e Autoritetit Kontraktues. Kjo kontratë ka një afat 35-vjeçar që fillon nga data e hyrjes në fuqi të saj.
- Shoqëria është pajisur me lejen e ndërtimit me nr. 60/4 prot., datë 24.4.2019, dhënë për shoqërinë “HEC Arsti” sh.p.k. me objekt: “Ndërtimin e burimit të ri gjenerues, HEC-it Arsti, në përroin e Arstit, degë e lumit Drin, Bashkia Fushë-Arrëz, Pukë, qarku Shkodër”, me afat 12-mujor, të cilën e ka depozituar edhe në ERE. Shoqëria bën me dije se punimet për ndërtimin e HEC-it kanë filluar në datën 25.4.2019.
- Shoqëria “HEC Arsti” sh.p.k. ka depozituar certifikatat për vërtetim pronësie të lëshuar nga ZVRPP Pukë, në datën 30.5.2019, për numrat e pasurive 233/1, 234/1, 235/1, 236/1, 237/1, 238/1, në zonën kadastrale 1054, në pronësi të Bashkisë Fushë-Arrëz, nga përmbajtja e së cilës rezulton se në datën 7.9.2019, është bërë regjistrimi i kontratës së koncesionit nr. 1129 rep. dhe nr. 351/1 kol., datë 25.5.2016, “Për ndërtimin e HEC-it ‘Arsti’”, të lidhur midis SPV-ve, “HEC Arsti” sh.p.k. dhe MIE-s. Gjithashtu është depozituar në ERE, vendimi nr. 57, datë 25.4.2018, të Këshillit të Bashkisë Fushë-Arrëz, “Për dhënien e pëlqimit, për dhënien në përdorim të sipërfaqes fond pyjor kullosor në administrim të Bashkisë Fushë-Arrëz, në zonën kadastrale nr. 1619, me sipërfaqe 3.7728 ha, njësia administrative Fierzë, në funksion të ndërtimit të HEC-it ‘Arsti’ nga shoqëria ‘HEC Arsti’ sh.p.k.”.
- Shoqëria ka përcjellë në ERE shkresën e OSHEE-së me nr. 30990/3 prot., datë 5.1.2017, me anë të së cilës është miratuar pika e lidhjes për HEC-in “Arsti” në rrjetin elektrik të shpërndarjes për kapacitetin e instaluar 3130 kW (kapaciteti sipas atij të pasqyruar në kontratën e koncesionit). HEC “Arsti” do të lidhet me rrjetin e shpërndarjes nëpërmjet linjës 35 kV, në zbarat 10 kV të nënstacionit Gropaj. Lidhja e HEC-it “Arsti” në linjën 35 kV, në zbarat 10 kV, do të realizohet nëpërmjet një transformatori zbritës 35/10 kV, që do të vendoset pranë nënstacionit Gropaj.
- Shoqëria ka paraqitur lejen e Këshillit të Basenit Ujor Drin–Bunë, “Për përdorim të Burimit Ujor”, me nr. vendimi 2, datë 14.8.2018, lëshuar për shoqërinë “HEC Arsti” sh.p.k. për ndërtimin e HEC-it “Arsti”, duke përdorur burimin ujor të përroit të Arstit.
- Shoqëria ka depozituar në ERE me shkresën nr. 5360/1 prot., datë 27.6.2017, të Ministrisë së Mjedisit, deklaratën mjedisore me nr. vendimi 26 dhe nr. identifikimi 465, e lëshuar për “HEC Arsti” sh.p.k., për zhvillimin e projektit të HEC-it “Arsti” me kapacitet të instaluar 3401 kW, (kapaciteti sipas atij të pasqyruar në projektin e zbatimit). Kapaciteti i instaluar i HEC-it, i pasqyruar në këtë leje, është i njëjtë me atë të projektit të zbatimit të miratuar nga MIE, me shkresën nr. 143/43 prot., datë 1.8.2017.
- Për gjithë sa më sipër, konstatojmë se:
- Shoqëria duhet të depozitojë në ERE kontratën e koncesionit të amenduar, pas nënshkrimit të saj nga palët, ku të reflektohet ndryshimi i fuqisë së instaluar të parashikuar në kontratën e koncesionit, nga ai i miratuar në projektin e zbatimit. 
- MIE, me shkresën nr. 13792/1 prot., datë 31.12.2018, bën me dije shoqërinë se është duke shqyrtuar dhe përgatitur amendimin e kontratës së koncesionit të HEC-it “Arsti”, për reflektimin e parametrave hidroenergjetike dhe ndryshimit të programit të punimeve sipas projektit të zbatimit, të miratuar me shkresën nr. 143/43 prot., datë 1.8.2017. 
- Shoqëria duhet të depozitojë në ERE lejen e përdorimit të ujit, të rinovuar, në përfundim të afatit të saj, duke iu referuar vlefshmërisë së kësaj leje, deri në datën 13.8.2023.
- Nga analiza e dokumentacionit të depozituar në ERE, nga shoqëria “HEC Arsti” sh.p.k., rezulton se subjekti ka plotësuar tërësisht kërkesat e “Rregullores për procedurat dhe afatet për dhënien, modifikimin, transferimin, rinovimin ose heqjen e licencave në sektorin e energjisë elektrike”, si më poshtë:
- Formati dhe dokumentacioni për aplikim. Neni 9, pika 1, germat: “a”, “b”, “c”. Plotësuar.
- Dokumentacioni juridik, administrativ dhe pronësor. Neni 9, pika 2, germat: “a”, “b”, “c”, “d”,
“e”, “f”, “g”. Plotësuar.
- Dokumentacioni financiar dhe fiskal. Neni 9, pika 3, germat: “a”, “b”, “c”, “d”. Plotësuar.
- Dokumentacioni teknik për HEC-in. Neni 9, pikat 4.1.1; 4.1.2; 4.1.3, germat: “a”, “b”, “c”, “d”
dhe pika 4.1.4, germat: “a”, “b”, “c”, “d”, “e”. Plotësuar.
- Leje nga institucione të tjera. Neni 9, pika 4.1.5, germat: “a”, “b”, “c”. Plotësuar.
Për gjithë sa më sipër cituar, Bordi i ERE-s, 

VENDOSI:

1. Të licencojë shoqërinë “HEC Arsti” sh.p.k., në veprimtarinë e prodhimit të energjisë elektrike nga HEC-i “Arsti”, me fuqi të instaluar 3130 kW, për një afat 30-vjeçar.
2. Ky vendim është objekt rishikimi nëse shoqëria “HEC Arsti” sh.p.k., depoziton në ERE, kontratën e ndryshuar të koncesionit, me Ministrinë e Infrastrukturës dhe Energjisë, për reflektimin e parametrave hidroenergjetikë dhe ndryshimit të programit të punimeve dhe fuqisë së instaluar, sipas projektit të zbatimit.
3. Drejtoria e Licencimit, Autorizimeve dhe Mbikëqyrjes, të njoftojë aplikuesin për vendimin e Bordit të ERE-s.
Ky vendim hyn në fuqi menjëherë.
Për këtë vendim mund të kërkohet rishikim brenda 7 ditëve kalendarike, si dhe mund të bëhet ankim në Gjykatën Administrative Tiranë, brenda 30 ditëve kalendarike nga dita e publikimit në Fletoren Zyrtare.
Ky vendim botohet në Fletoren Zyrtare.

